b"\n_START_ARTICLE_\nAteneu de Cultura Popular de l'Hospitalet\n_START_SECTION_\nSeu social\n_START_PARAGRAPH_\nL'Ateneu inaugur\xc3\xa0 la seva primera seu el 27 de novembre de 1932, en una casa de planta baixa situada al n\xc3\xbamero 9 del carrer Francesc Maci\xc3\xa0 (actual Bar\xc3\xb3 de Mald\xc3\xa0). Des de l\xe2\x80\x99any 1934 fins al 1939 va tenir la seu al casal renaixentista de L'Harmonia. En acabar la Guerra Civil va ser desallotjat. El 14 d\xe2\x80\x99abril de 1978, l'Ajuntament de l'Hospitalet va tornar a cedir l'espai de l\xe2\x80\x99Harmonia a l\xe2\x80\x99Ateneu fins a l'any 2001, quan es va traslladar temporalment a un local provisional al carrer de Digoine. El 27 d'abril de 2011 es va traslladar a la seva actual seu.\n_START_SECTION_\nActivitat\n_START_PARAGRAPH_\nEntre les m\xc3\xbaltiples activitats que es realitzen a l'Ateneu de l'Hospitalet, destaquen el Grup de Teatre Margarida Xirgu, les classes de pintura i dibuix per a infants i adults, el taller de puntes al coix\xc3\xad, el taller d'arts aplicades i treballs manuals i altres activitats com confer\xc3\xa8ncies, visites, excursions o presentacions de llibres.\n_START_SECTION_\nPublicacions\n_START_PARAGRAPH_\nDes de l'any 1978, L'Ateneu de l'Hospitalet publica mensualment el Xipreret: butllet\xc3\xad d'informaci\xc3\xb3 de l'Ateneu de Cultura Popular._NEWLINE_Dins la col\xc2\xb7lecci\xc3\xb3 La Medusa es publica cada cinc anys un volum que recull les entrevistes a diferents personatges vinculats amb la ciutat de l'Hospitalet, publicades a la revista Xipreret. L'Ateneu tamb\xc3\xa9 ha editat altres t\xc3\xadtols relacionats amb la hist\xc3\xb2ria de la ciutat i els seus ve\xc3\xafns."